FINNOMENA Market Alert: ตลาดหุ้นฮ่องกงปรับตัวลดลง 3.22% หลังจีนรายงานดุลการค้าอ่อนแอกว่าคาด - FINNOMENA
ตลาดหุ้นฮ่องกงดัชนี Hang Seng ปรับตัวลดลง 3.22% นำโดยกลุ่ม Technology ปรับตัวลง 3.39% กลุ่ม Real Estate ปรับตัวลง 4.39% และกลุ่มธนาคารและการเงิน ปรับตัวลง 2.55% หลังจากจีนรายงานตัวเลขดุลการค้าเดือนพ.ย. ที่ 69.84 พันล้านดอลลาร์สหรัฐฯ แย่กว่าตลาดคาด
7 ธ.ค. 2565

วันนี้ 7 ธ.ค. 65 ตลาดหุ้นฮ่องกงดัชนี Hang Seng ปรับตัวลดลง 3.22% นำโดยกลุ่ม Technology ปรับตัวลง 3.39% กลุ่ม Real Estate ปรับตัวลง 4.39% และกลุ่มธนาคารและการเงิน ปรับตัวลง 2.55% หลังจากจีนรายงานตัวเลขดุลการค้าเดือนพ.ย. ที่ 69.84 พันล้านดอลลาร์สหรัฐฯ แย่กว่าตลาดคาดที่ระดับ 79.05 พันล้านดอลลาร์สหรัฐฯ โดยตัวเลขการส่งออกหดตัว 8.7%(YoY) ต่ำกว่าตลาดคาดที่หดตัว 3.6%(YoY) ขณะที่ตัวเลขการนำเข้าหดตัว 10.6%(YoY) แย่กว่าตลาดคาดที่หดตัว 5.0% (YoY) นอกจากนี้ดัชนี Hang Seng ยังได้รับ Sentiment ลบตามตลาดหุ้นโลกจากความกังวลเรื่องเศรษฐกิจถดถอย (Recession) หลังผู้บริหารธนาคารแห่งใหญ่อย่าง JP morgan และ Goldman Sachs ออกมาเตือนว่าแนวโน้มเศรษฐกิจสหรัฐฯที่แย่ลง อาจนำมาซึ่งเศรษฐกิจถดถอย
ขณะที่ตลาดหุ้นจีน (CSI300) ปรับตัวลงเล็กน้อย 0.25% จากปัจจัยลบดังกล่าว แต่ก็มีปัจจัยหนุนชดเชยจากรัฐบาลจีนเริ่มผ่อนคลายการควบคุมโควิดรอบ 3 ปี ส่งผลให้หุ้นจีนในกลุ่ม Consumer Discretionary และ Industrials ปรับตัวขึ้น 1.2% และ 0.75% ซึ่งช่วยพยุงให้ตลาดหุ้นปรับลงเพียงเล็กน้อยในวันนี้
FINNOMENA Investment Team การผ่อนคลายการควบคุมโควิดของจีนครั้งนี้ถือเป็นพัฒนาการเชิงบวกจากปัจจัยภายในประเทศ แต่ตลาดหุ้นจีนยังมีความเสี่ยงระยะสั้นจากตลาดหุ้นโลกที่เริ่มมีความผันผวนก่อนการประชุมธนาคารกลางสหรัฐฯ ในวันที่ 14-15 ธ.ค. รวมถึงยังมีความเสี่ยงจากแรงกดดันทางการเมืองภายในประเทศจีนจากความไม่พอใจของประชาชนต่อนโยบายในช่วง 3 ปีที่ผ่านมา ซึ่งส่งผลกระทบต่อความเป็นอยู่และเศรษฐกิจเป็นอย่างมาก
อย่างไรก็ตาม Valuation ของหุ้นจีนหลาย ๆ ดัชนีอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับต่ำกว่าค่าเฉลี่ยในรอบ 10 ปี (P/E 12M 9.16x, -1.58 S.D.) จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว โดยสามารถทยอยสะสมได้ ในกองทุนหุ้นจีนต่าง ๆ ซึ่งมักมีค่า Correlation กับดัชนี Hang Seng อาทิ K-CHINA-A(A), P-CGREEN
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
ตลาดหุ้นฮ่องกง
แชร์บทความ: